Forskrift om endring i forskrift om måling av skip og flyttbare innretninger

Hjemmel: Fastsatt av Sjøfartsdirektoratet 25.05.2022 med hjemmel i lov 16. februar 2007 nr. 9 om skipssikkerhet (skipssikkerhetsloven) § 2 og § 10 andre ledd, jf. delegeringsvedtak 16. februar 2007 nr. 171 og delegeringsvedtak 31. mai 2007 nr. 590

I
I forskrift 30. juni 2015 nr. 823 om måling av skip og flyttbare innretninger gjøres følgende endringer:

§ 1 første setning skal lyde:
Forskriften gjelder for norske skip og flyttbare innretninger.

[bookmark: _Hlk102474318][bookmark: _Hlk67997563]§ 2 skal lyde:
§ 2. Største lengde 
Største lengde er lengden av skipet eller den flyttbare innretningen målt fra forkant av forreste del av skroget til akterkant av akterste del av skroget.
Konstruksjoner som utgjør en del av skipet eller den flyttbare innretningen, og som påvirker dets design, kapasiteter eller egenskaper, skal inngå som en del av skroget.
Uavhengig av materialbruk og innfestingsmetode skal følgende regnes med: 
a. dekk 
b. skansekledning 
c. baugport 
d. lasterampe 
e. hekkrull
f. dekkshus/overbygg 
g. fast fenderlist
h. konstruksjoner for oppbevaring av redskap og/eller verktøy  
i. konstruksjoner som fungerer som hydrostatisk eller dynamisk støtte når skipet eller den flyttbare innretningen ligger i ro eller er underveis, med unntak av bevegelige «trimflaps» 
j. volumer tilknyttet skrog, dekk, skansekledning eller dekkshus/overbygning som for eksempel bulb, påhengt «kasse» for montering av styremaskineri

§ 3 første ledd skal lyde:
  Skip med største lengde 15 meter og mer og flyttbare innretninger skal ha målebrev i tråd med §§ 4 til 15.

§ 4, tittel skal lyde:
§ 4. Måleregler for skip med største lengde på 15 meter eller mer og flyttbare innretninger
§ 5, tittel skal lyde:
§ 5. Måleregler for skip kjølstrukket før 18. juli 1982 med største lengde 15 meter eller mer, men med lengde (L) under 24 meter

Bilag I, regel 4 nr. 1 bokstav c skal lyde:
	c.
	NT ikke skal være mindre enn 0,30 GT, og der:


[bookmark: _Hlk53575482]Vc = lasterommets totale volum målt i kubikkmeter,
K₂ = 0,2 + 0,02 log10 Vc (eller som angitt i tabellen i Appendiks 2),
[image: ]
D = dybde i risset midtskips som definert i regel 2 (2) og målt i meter,
d = dypgående midtskips som definert i punkt 2 i denne regelen, og målt i meter,
N₁ = antall passasjerer i lugarer med ikke flere enn 8 køyer,
N₂ = antall øvrige passasjerer,
N₁ + N₂ = største antall passasjerer fartøyet har tillatelse til å føre i henhold til dets passasjersertifikat. Når N₁ + N₂ er mindre enn 13, skal N₁ og N₂ settes til null,
GT = fartøyets bruttotonnasje beregnet og fastsatt i samsvar med bestemmelsene i regel 3.

II

Forskriften trer i kraft 1. juli 2022.

